Философски факултет (Софийски университет)
Философският факултет е сред най-големите звена в структурата на Софийски университет „Св. Климент Охридски“. В осем специалности се обучават над 3000 студенти в три академични направления – бакалавър, магистър и доктор.

Специалност Философия се преподава в университета от създаването му през 1888 г. През 1951 г. е обособен Философско-исторически факултет с три основни катедри – Философия, История и Педагогика. През 1972 г. Историческият факултет се отделя като самостоятелно звено, а в рамките на Философския факултет е основана катедра по психология. Оттогава факултетът съществува под това име, а по-късно – през 1986 г. – от него се отделя и катедрата по педагогика и така се формира Педагогическият факултет. От 1976 до 1998 г. се основават шест нови специалност и понастоящем във факултета се подготвят специалисти по философия, психология, социология, политология, културология, библиотечно-информационни науки, публична администрация и европеистика.

Ръководство 
 проф. д.пс.н. Соня Карабельова, декан
 проф. д.н. Иван Кабаков – докторанти, пост-докторанти и млади учени, външни проекти, PR и културни събития
 доц. д-р Татяна Томова – издателска и публикационна дейност, библиотеки, СДК и кариерен център, работа със студенти и алумни клубове, административна дейност
 доц. д-р Анна Бешкова, Учебна дейност – магистри, научноизследователска дейност и проекти по ФНИ на СУ, академичен състав, работа със средните училища
 доц. д-р Калоян Харалампиев, Учебна дейност – бакалаври, дистанционна форма на обучение, информационно обслужване, акредитация, материално-техническа база

Външни препратки 
 Официален сайт 
 специалност Политология
 специалност Европеистика 
 специалност Психология
 специалност Културология 
 специалност Публична администрация

Възпитаници 
 Д-р Желю Желев, президент на България, основател на СДС
 Проф. Крум Крумов, заместник-ректор на Университета Игнатий, Ню Йорк, САЩ.
 Проф. Цочо Бояджиев 
 Проф. Георги Каприев 
 Пламен Юруков, председател на СДС

Факултети на Софийския университет
Основани в България през 1972 година